แบ่งเค้กกระทรวงคลังเพื่อไทยเหมากรมภาษี
คลังแบ่งงาน ดัน &#8220;ทนุศักดิ์&#8221; คุม 3 กรมรายได้ &#8220;เพื่อไทย&#8221; ส่ง &#8220;วราเทพ&#8221; คุมโควตาสลาก
13 ก.พ. 2555

คลังแบ่งงาน ดัน “ทนุศักดิ์” คุม 3 กรมรายได้ “เพื่อไทย” ส่ง “วราเทพ” คุมโควตาสลาก 
รายงานข่าวจากกระทรวงการ คลังเปิดเผยถึงการแบ่งงานของรัฐมนตรีว่า นายทนุศักดิ์ เล็กอุทัย รมช.คลัง ได้รับมอบหมายให้ดูแลกรมสรรพากร กรมศุลกากร กรมสรรพสามิต สำนักงานสลากกินแบ่งรัฐบาล โรงงานยาสูบ โรงงานไพ่ องค์การสุรา และธนาคารเพื่อการส่งออกและนำเข้าแห่งประเทศไทย และพรรคเพื่อไทยได้ส่งนายวราเทพ รัตนากร อดีต รมช.คลัง เข้ามาเป็นที่ปรึกษาเพื่อดูแลสำนักงานสลากฯ
ด้านนายวิรุฬ เตชะไพบูลย์ รมช.คลัง ได้รับมอบหมายให้กำกับดูแลกรมบัญชีกลาง กรมธนารักษ์ ธนาคารออมสิน ธนาคารอาคารสงเคราะห์ ธนาคารอิสลามแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย บริษัท ธนารักษ์พัฒนาสินทรัพย์ บริษัท สหโรงแรมไทยและการท่องเที่ยว บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัย และสำนักงานคณะกรรมการกำกับและส่งเสริมการประกอบธุรกิจประกันภัย 
ขณะที่นายกิตติรัตน์ ณ ระนอง รองนายกรัฐมนตรีและ รมว.คลัง จะกำกับดูแลสำนักงานเศรษฐกิจการคลัง สำนักงานคณะกรรมการนโยบายรัฐวิสาหกิจ สำนักงานบริหารหนี้สาธารณะ และธนาคารเพื่อการเกษตรและสหกรณ์การเกษตร